1.  ปัจจัยความเสี่ยง

    1.  ความเสี่ยงที่สินทรัพย์อาจจะด้อยค่าลง

  1.1.1 เบี้ยประกันภัยค้างรับ

บริษัทฯ มีเบี้ยประกันภัยค้างรับ ณ วันที่ 31 ธันวาคม 2545 จำนวน 191.91 ล้านบาท
และพยายามติดตามอย่างใกล้ชิดให้ลูกหนี้ชำระเงิน เพื่อป้องกันมิให้เบี้ยประกันภัยค้างรับด้อยค่าลง
จนกระทั่งอัตราหมุนเวียนของเบี้ยประกันภัยค้างรับ ได้ลดลงจาก 130 และ 108 วัน ณ สิ้นปี 2543
และ 2544 เป็น 80 วัน ณ สิ้นปี 2545

บริษัทฯ ได้ตั้งค่าเผื่อหนี้สงสัยจะสูญสำหรับเบี้ยประกันภัยค้างรับเมื่อสิ้นปี 2545 ทั้งสิ้น 50.71
ล้านบาท ซึ่งมากกว่าตั้งค่าเผื่อหนี้สงสัยจะสูญ ณ สิ้นปี 2544 เป็นจำนวน 1.22 ล้านบาท
เนื่องจากมีการตั้งสำรองเพิ่มขึ้นในปี 2545

  1.1.2 เงินลงทุนในหลักทรัพย์

เงินลงทุนในหลักทรัพย์ก่อนหักค่าเผื่อการปรับมูลค่าของเงินลงทุนเมื่อสิ้นปี 2545 มีจำนวนทั้งสิ้น
644.87 ล้านบาท ประกอบด้วยพันธบัตร, หุ้นทุน, หุ้นกู้, ตั๋วเงิน และหลักทรัพย์อื่น บริษัทฯ
ได้ตั้งค่าเผื่อการลดค่าของเงินลงทุนในหลักทรัพย์ โดยถือปฏิบัติตามมาตรฐานบัญชีเป็นจำนวน 25.34
ล้านบาท ต่ำกว่าที่ตั้งไว้ในปี 2544 เป็นจำนวน 1.63 ล้านบาท

อนึ่ง คณะกรรมการการลงทุนของบริษัทฯ ได้ติดตามความเคลื่อนไหวของอัตราดอกเบี้ย
และภาวะเศรษฐกิจการเงินอย่างใกล้ชิด และกำหนดนโยบายในการลงทุนด้วยความระมัดระวัง
เพื่อป้องกันมิให้การเปลี่ยนแปลงของสภาวะเศรษฐกิจส่งผลทำให้มูลค่าทรัพย์สินของบริษัทฯ
ผันผวนเกินกว่าที่ควรจะเป็น

  1.1.3 เงินให้กู้

เงินให้กู้ยืมที่มีหลักทรัพย์เป็นประกันเมื่อสิ้นปี 2545 มีจำนวน 106.22 ล้านบาท
บริษัทมีนโยบายที่จะให้สินเชื่อด้วยความระมัดระวัง ติดตามลูกหนี้ที่ค้างชำระให้ชำระเงิน
และดำเนินคดีกับลูกหนี้ที่ค้างชำระเกินกว่า 12 เดือนขึ้นไป

ค่าเผื่อหนี้สงสัยจะสูญสำหรับลูกหนี้เงินให้กู้ ณ สิ้นปี 2545 มีจำนวน 11.20 ล้านบาท
ต่ำกว่าค่าเผื่อหนี้สงสัยจะสูญสำหรับลูกหนี้เงินให้กู้ ณ สิ้นปี 2544 เป็นจำนวน 0.98 ล้านบาท
เพราะมีการตัดลูกหนี้บางรายที่เคยตั้งค่าเผื่อหนี้สงสัยจะสูญไปแล้ว

  1.1.4 ลูกหนี้เช็คคืน

ลูกหนี้เช็คคืน ก่อนหักค่าเผื่อหนี้สงสัยจะสูญเมื่อสิ้นปี 2545 มีจำนวน 16.11 ล้านบาท ต่ำกว่าปี
2544 จำนวน 1.30 ล้านบาท บริษัทฯ ได้ตั้งค่าเผื่อหนี้สงสัยจะสูญทั้งสิ้น 7.06 ล้านบาท
ซึ่งต่ำกว่าที่ตั้งไว้ในปีที่ผ่านมาเป็นจำนวน 1.39 ล้านบาท เพราะบริษัทฯ
ได้รับชำระเงินจากลูกหนี้ที่เคยตั้งค่าเผื่อหนี้สงสัยจะสูญไปแล้ว

บริษัทฯ ตั้งค่าเผื่อหนี้สงสัยจะสูญของลูกหนี้ตามที่กล่าวในข้อ 1.1.1, 1.1.3 และ 1.1.4
โดยได้ทบทวนอย่างสม่ำเสมอจากประสบการณ์ในการชำระหนี้ ฐานะการเงิน
และมูลค่าของหลักประกันของลูกหนี้ เพื่อสามารถที่จะตั้งค่าเผื่อหนี้สงสัยจะสูญเป็นจำนวนที่เพียงพอ
อนึ่งลูกหนี้เบี้ยประกันภัยค้างรับบางรายที่บริษัทฯ
ไม่ได้ตั้งค่าเผื่อหนี้สงสัยจะสูญเพราะยังเป็นตัวแทนของบริษัทฯ
และมีรายได้จากการทำธุรกรรมกับบริษัทฯ อย่างสม่ำเสมอ
คาดว่ายังมีความสามารถที่จะชำระค่าเบี้ยประกันภัยดังกล่าวได้ นอกจากนี้ บริษัทฯ
มีนโยบายที่จะประเมินราคาที่ดินทุกแปลง ที่ใช้เป็นหลักประกันหนี้ของลูกหนี้เงินกู้ที่ผิดนัดชำระเกินกว่า
12 เดือน ทุก 2 ปี ทั้งนี้ขึ้นอยู่กับภาวะเศรษฐกิจที่อาจเปลี่ยนแปลงในอนาคต

2.  ความเสี่ยงที่เกิดจากธุรกิจประกันวินาศภัย

บริษัทฯ
ได้บริหารความเสี่ยงภัยที่เกิดจากธุรกิจประกันวินาศภัยด้วยการกระจายความเสี่ยงไปยังผู้รับประกันภัยต่อ
ทั้งที่อยู่ในประเทศไทยและต่างประเทศ
โดยเน้นเลือกบริษัทรับประกันภัยต่อที่มั่นคงมีระดับความน่าเชื่อถือที่สูงเท่านั้น ซึ่งส่งผลให้บริษัทฯ
มีความพร้อมตลอดเวลาที่จะจ่ายค่าสินไหมทดแทนขนาดใหญ่ได้เสมอโดยไม่มีผลกระทบต่อสภาวะทางการเงินหรือสถานะความมั่นคงของบริษัทฯ
เอง

3.  ความเสี่ยงเนื่องจากการเปิดเสรีธุรกิจประกันวินาศภัย

การเปิดเสรีธุรกิจประกันวินาศภัยย่อมจะนำมาซึ่งการแข่งขันที่เข้มข้นขึ้น บริษัทฯ
มีความพร้อมแล้วในด้าน :

1.  เงินกองทุนที่เพียงพอต่อการขยายธุรกิจ ซึ่งบริษัทฯ สามารถขยายได้อีกกว่า 5 เท่า

2.  สภาพคล่องทางการเงินที่มากพอต่อความสามารถในการจ่ายค่าสินไหมทดแทนด้วย

  ความเป็นธรรม ซื่อสัตย์ ตรงไปตรงมา และรวดเร็ว

3.  ความสามารถในการตอบสนองความต้องการของลูกค้าผู้เอาประกันภัยที่จะเลือกซื้อ

  กรมธรรม์ชนิดต่าง ๆ ทั้งนี้เป็นไปตามหลักเกณฑ์ที่บริษัทฯ กำหนด

4.  คุณภาพของบริการที่บริษัทฯ ยังคงยึดหลักการพัฒนาปรับปรุงที่ต่อเนื่อง